- Hindi News
- National
- अवैध निर्माणों पर पार्षद घेरेंगे अफसरों को बोले; डेढ़ साल में हुए घोटालों की जांच कराएंगे
अवैध निर्माणों पर पार्षद घेरेंगे अफसरों को बोले; डेढ़ साल में हुए घोटालों की जांच कराएंगे
नगरनिगम में 10 मार्च को होने वाली सदन की मीटिंग में आरोप-प्रत्यारोप सहित मूलभूत सुविधाओं को लेकर मामला गर्माने की पूरी आशंका है। निगम के अफसर जहां शहर को स्मार्ट सिटी बनाने का दावा कर रहे हैं। वहीं निगम पार्षद सफाई, सीवरेज पानी की कमी की जमीनी हकीकत दिखाकर इनके दावों की धज्जियां उड़ाने की तैयारी कर रहे हैं।
पार्षदों ने समस्याओं को लेकर एजेंडा तैयार कर लिया है। पार्षदों की एक लॉबी अफसरों द्वारा अवैध निर्माण में पिक एंड चूज की नीति से लेकर पिछले डेढ़ साल में विकास कार्यों पर हुए खर्च के ब्यौरे का मुद्दा उठाएगी। पार्षदों के अनुसार अब ऐसे सभी घोटाले सामने जाएंगे जो पिछले डेढ़ साल में सदन की अनुपस्थित में हो चुके हैं। हंगामेदार मीटिंग के लिए नगर निगम के अफसरों ने भी तैयारी शुरू कर दी है। 3 मार्च तक सभी पार्षदों द्वारा दिए जाने वाले एजेंडे को पढ़कर अफसर तैयारी करेंगे।
नगर निगम के वार्ड नंबर-26 से पार्षद अजय बैंसला ने कई मामलों में गड़बड़ी की आशंका जताई है। आरोप है कि सत्ताधारी एक नेता की शह पर एक इंडस्ट्रियल प्लॉट में बड़े स्तर पर निर्माण हो रहा है। इसे अधिकारी हाथ तक नहीं लगा रहे हैं। अब बैंसला इसे बड़ा मुद्दा बनाकर ओल्ड फरीदाबाद जोन के अफसरों को घेरेंगे। इसके अलावा स्मार्ट सिटी के लेखा जोखा से लेकर पिछले डेढ़ साल में सदन की अनुपस्थिति में कितने विकाय कार्यों पर क्या बजट लगा, इसका पूरा हिसाब मांगेंगे। बैंसला ने नगर निगम में कम्प्यूटर ऑपरेटरों की भर्ती में भी गड़बड़ी की आशंका जताई है।
^नगर निगम सदन की मीटिंग 10 मार्च को है। 3 मार्च तक सभी पार्षदों को अपना एजेंडा नगर निगम में जमा करने के लिए कहा गया है। सभी के एजेंडे संबंधित अफसरों को भेजे जाएंगे। इसके बाद एजेंडे से जुड़े सवालों के जवाब तैयार होंगे। इसके बाद आगे की कार्रवाई होगी। -मुकेशसोलंकी, ज्वाइंट कमिश्नर, एनआईटी जोन एवं नगर निगम सचिव।
^सीवरेज-पानी सहित अन्य मुद्दों को निगम मीटिंग में अफसरों के समक्ष उठाएंगी। इसके अलावा मेयर कर्मचारियों की कुछ मांगों को भी सदन के समक्ष रखकर उन्हें पूरा कराने का प्रयास करेंगी। मेयर के अनुसार नगर निगम अफसरों से बजट सहित विकास कार्यों का ब्यौरा मांगा जाएगा। इसके अलावा सदन के सभी सदस्य 3 मार्च तक अपना-अपना एजेंडा नगर निगम में जमा करा देंगे और 10 मार्च को इन्हें मीटिंग में रखा जाएगा। सुमनबाला, निगम मेयर।
इन पार्षदों के मुद्दाें में भी काफी दम
{वार्डनंबर-20 से पार्षद हेमा चौधरी के अनुसार ग्रीनफील्ड कॉलोनी के टेकओवर को लेकर अभी संशय बरकरार है। अभी यह नहीं पता है कि यहां विकास कार्य कौन कराएगा।
{वार्ड नंबर-22 से पार्षद जितेंद्र यादव के अनुसार उनके यहां कब्रिस्तान के लिए जगह नहीं बची है। इसके अलावा नगर निगम की वार्डबंदी के दौरान काफी मकानों पर नंबर अंकित नहीं हुए हैं। स्मार्ट सिटी के बजट के बारे में पूरा ब्यौरा मांगा जाएगा। सफाई-सीवरेज की हालत से यादव भी नाराज हैं।
सड़क निर्माण में घोटाला बनेगा मुद्दा
वार्डनंबर-32 से पार्षद नगर निगम के डिप्टी मेयर मनमोहन गर्ग ने पिछले दिनों सेक्टर-15 में कम्प्युनिटी सेंटर वाली सड़क निर्माण में गड़बड़ी पकड़ी थी। इसके बाद उन्होंने तुरंत काम रुकवा कर निगम अफसरों सहित सड़क निर्माण करने वाले ठेकेदार पर सवाल खड़े कर दिए। अब डिप्टी मेयर शहर में बनने वाली सभी आरएमसी सड़कों के निर्माण में यूज होने वाली सामग्री की जांच की मांग करने का दावा कर रहे हैं।
कर्मियोंकी पोस्टिंग घोटाले की खोलेंगी परत
वार्डनंबर-5 से पार्षद ललिता यादव नगर निगम के सभी वार्डों में लगे सफाई सीवरमैन की नियुक्ति को लेकर होने वाले पक्षपात भ्रष्टाचार पर सवाल उठाएंगी। यादव के अनुसार उनके वार्ड का क्षेत्रफल काफी बड़ा है। इसके बावजूद केवल 4 सीवरमैन दिए हुए हैं। इनसे एक दिन में एक ही कंप्लेंट निपटती है।
स्ट्रीटलाइट ठेकेदार की खुलेगी पोल
वार्डनंबर- 23 से पार्षद गीता रक्षवाल भी स्ट्रीट लाइट को लेकर हुए गड़बड़झाले का मुद्दा सदन में उठाएंगी। रक्षवाल के अनुसार शहर में पिछले डेढ़ साल में स्ट्रीट लाइट ठीक करने का ठेका छोड़ा गया था। ठेकेदार ने अपना काम ठीक नहीं किया। फिर भी निगम अफसरों ने उनकी पेमेंट कर दी। वार्ड में कर्मचारियों की संख्या काफी कम है। रैनीवेल का पानी भी नहीं मिल रहा।
{निगम में कम्प्यूटर ऑपरेटर भर्ती में भी गड़बड़ी की आशंका जताई
{इसके अलावा स्मार्ट सिटी का लेखा-जोखा मांगेगे पार्षद
{पार्षद कर रहे पहली मीिटंग की तैयारी, अफसर जुटे तैयािरयों में
फरीदाबाद. बाटाचौक से रेलवे स्टेशन की तरफ जाने वाली टूटी पडी सड़क।
फरीदाबाद. एसीनगर कमेले के पास सडक पर सीवर का बहता पानी।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva awa_Deva